open-index/open-wikipedia-markdown huggingface dataset:
סמואל אטקינס אליוט

**סמואל אטקינס אליוט** (באנגלית: **Samuel Atkins Eliot**; 5 במרץ 1798 – 29 בינואר 1862) היה בן למשפחת אליוט הבולטת מבוסטון שבמסצ'וסטס, וכיהן בתפקידים פוליטיים ברמה המקומית, המדינתית והלאומית.

## ביוגרפיה
### ראשית חייו
אליוט נולד בבוסטון ב-5 במרץ 1798, והיה בנם של הבנקאי סמואל אליוט וקתרין אטקינס אליוט, וקרוב משפחה של חבר הקונגרס . הוא למד בבית הספר Boston Latin School, וסיים את לימודיו בהרווארד קולג' בשנת 1817 וב־Harvard Divinity School בשנת 1820. אביו רצה שיהיה כומר, אך נפטר בשנת סיום לימודיו, ואליוט ויתר על הכיוון הזה. במקום זאת נסע לאירופה למשך שנתיים, רכש ידע רב במוזיקה ובשירה, ופיתח עניין בפארקים ובמגרשי משחקים.

### קריירה
התעניינותו במוזיקה הובילה אותו לכהן כנשיא האקדמיה למוזיקה של בוסטון בין השנים 1834–1847. כחבר משפיע בוועדת בתי הספר של בוסטון, הצליח לשלב לימודי מוזיקה בתוכנית הלימודים של כל בתי הספר הציבוריים.

יחד עם אחיו ויליאם ייסד את כנסיית Union Church בעיר נהאנט שבמסצ'וסטס. בשנת 1827 בנה בית קיץ בסגנון התחייה היוונית הקלאסית באזור 40 Steps Beach בנהאנט. משפחת אליוט, יחד עם בנם צ'ארלס ויליאם אליוט (לימים נשיא אוניברסיטת הרווארד), נהגה לבלות שם את הקיץ עד 1850, אז נמכר הנכס.

אליוט שימש כנשיא הראשון של Boston Provident Association — אחד הארגונים הראשונים שסייעו לעניים. הוא גם סייע בפיתוח Prison Discipline Society, ושימש בה כגזבר וכנשיא, במטרה לשפר את התנאים הקשים בבתי הסוהר.

### קריירה פוליטית
בין השנים 1834–1837 כיהן אליוט כחבר בית הנבחרים של מסצ'וסטס. לאחר מכן נבחר לשלוש כהונות רצופות כראש עיריית בוסטון בין השנים 1837–1840.

במהלך כהונתו אירעה מהומה בעקבות עימות בין יחידת כיבוי אש מתנדבת לבין תהלוכת לוויה אירית. אליוט פעל במהירות, הגיע למקום מיד עם תחילת האירוע והורה להזעיק את המיליציה, וכך דוכאה ההתפרעות. בעקבות האירוע הוקמו שירותי כיבוי אש בשכר ומשטרה יומית קבועה.

בשנים 1843–1844 כיהן כחבר הסנאט של מסצ'וסטס. בהמשך נבחר מטעם המפלגה הוויגית לקונגרס ה־31 כדי למלא את מקומו של רוברט צ'ארלס וינת'רופ שהתפטר, וכיהן בבית הנבחרים של ארצות הברית מ־22 באוגוסט 1850 עד 3 במרץ 1851. הוא בחר שלא להתמודד שוב בבחירות.

בנוסף שימש כגזבר אוניברסיטת הרווארד בין השנים 1842–1853.

### פעילות ספרותית
אליוט פרסם את הספר "Sketch of the History of Harvard College and of its Present State" (בוסטון, 1848). כמו כן ערך את הספר "The Life of Josiah Henson", וכן ערך מבחר מדרשותיו של ד"ר פרנסיס וו. פ. גרינווד, כולל ביוגרפיה. הוא תרם מאמרים לכתבי העת "North American Review" ו־"Christian Examiner".

### חיים אישיים
ב־13 ביוני 1826 נישא למרי לימן, בתו של תיאודור לימן הראשון. משפחת לימן התעשרה מהמסחר עם הודו והייתה משפחת סוחרים משפיעה בבוסטון. בני הזוג נישאו באחוזת המשפחה בוולת'ם שבמסצ'וסטס.

לזוג נולדו ארבע בנות ושני בנים, ובהם צ'ארלס ויליאם אליוט, שלימים היה נשיא אוניברסיטת הרווארד.

בין השנים 1829–1830 בנה אליוט בית מפואר ברחוב Beacon 31 בבוסטון, בסמוך למבנה בית המחוקקים של מסצ'וסטס.

### מותו
אליוט נפטר בקיימברידג' שבמסצ'וסטס ב־29 בינואר 1862, ונקבר בבית הקברות Mount Auburn.

## קישורים חיצוניים

* 
* 

קטגוריה:אמריקאים ילידי מסצ'וסטס
קטגוריה:חברי בית הנבחרים של ארצות הברית מטעם המפלגה הוויגית
קטגוריה:חברי בית הנבחרים של ארצות הברית ממסצ'וסטס
קטגוריה:אמריקאים שנולדו ב-1798
קטגוריה:אמריקאים שנפטרו ב-1862
פרס במבי

**פרס במבי** (בגרמנית: **Der Bambi**) הוא פרס גרמני המוענק מדי שנה על ידי חברת המדיה "Hubert Burda Media" עבור תרומה לתקשורת ולטלוויזיה הבינלאומית לאישים בתחומי התקשורת, האמנויות, התרבות, הספורט ותחומים אחרים "בעלי חזון ויצירתיות שהשפיעו והעניקו השראה לציבור הגרמני באותה שנה", הן מקומיים והן זרים.

הפרס הוענק לראשונה ב-1948 והוא נקרא על שם ספר הילדים במבי והפסלון מעוצב בדמות העופר, עד 1958 פסלוני הפרס היו עשויים מפורצלן ולאחר החלו להכינו מזהב, עד 1964 טקס חלוקת הפרס נערך בקרלסרוהה ולאחר מכן בערים אחרות כמו ברלין ואופנבור.

בטקס הפרסים הראשון קיבל את הפרס ז'אן מארה, בין האנשים שזכו בפרס יותר מפעם אחת נמנים מריה של וסופיה לורן.

## קישורים חיצוניים

* 

קטגוריה:פרסים גרמניים
אתרכ

**אתרכ** (בפרסית: **اترک**) הוא נהר שמתחיל בהרי צפון-מזרח איראן, זורם לאורך 563 קילומטרים מערבה, ומתנקז לפינה הדרום-מזרחית של הים הכספי בטורקמניסטן. בגלל השימוש הרב במימיו להשקיה, האתרכ זורם אל הים הכספי רק בשלב בו הוא מושפע משיטפונות.

## גאוגרפיה
האתרכ הוא באורך כולל של 669 קילומטרים ומנקז אגן של 27,300 קילומטרים רבועים.

קצת לאחר תחילת הנהר, מצטרף אליו , הנהר יוצר את גבול איראן-טורקמניסטן, מה שסייע לשמור על האזור סגור לאורך שנות המלחמה הקרה. הסכם משנת 1957 בין איראן לברית המועצות מעניק זכויות שוות לכל צד ל-50% מהמים בנהר בחלקו שלאורך הגבול. אותו הסכם חל גם על נהר אראס, שכיום מהווה חלק מהגבול בין איראן לאזרבייג'ן.

## אקולוגיה
למרות שהחדקנים מתרכזים באזור של הים הכספי ליד חופי טורקמניסטן, הם אינם נודדים לנהר אתרכ בשל מפלס המים הנמוך שלו והזיהום הקיים בו. מכיוון שאתרכ הוא נהר אגן הים הכספי היחיד בטורקמניסטן, החדקנים כבר אינם מתרבים במדינה.

## קישורים חיצוניים

## הערות שוליים

קטגוריה:נהרות גבול
קטגוריה:אסיה: נהרות ונחלים
קטגוריה:איראן: נהרות
קטגוריה:טורקמניסטן: גאוגרפיה
קטגוריה:הים הכספי: נהרות
אל-חנייה

**אל-חנייה** (בערבית: **الحنية**) היא עיירה בנפת צור, במחוז דרום לבנון.

## אטימולוגיה
על פי אדוארד הנגיר פאלמר פירוש השם ח'רבת אל חנייה הוא "חורבת העיקול".

## היסטוריה
בשנת 1881, במסגרת סקר עבור הכנת מפת הקרן לחקר ארץ ישראל של הקרן לחקר ארץ ישראל נמצאה *ב*אל-חנייה: "בית חווה מודרני, בו התגוררו בין 15 ל-20 מוסלמים". בנוסף לבית המודרני, החוקרים ציינו גם "שרידים של יסודות עתיקים, קברים ובורות מים".

## דמוגרפיה
בשנת 2014, מוסלמים היוו 99.31% מהמצביעים הרשומים באל-חניה. 91.55% מהמצביעים היו מוסלמים שיעים.

## קישורים חיצוניים
* הניה (archive.org), באתר לוקליבן
* סקר ארץ ישראל, מפה 1: רשות העתיקות, ויקימדיה

## הערות שוליים

קטגוריה:מחוז דרום לבנון: יישובים
הפיה הכחולה

**הפיה הכחולה** (באיטלקית: **la Fata dai Capelli Turchini***)* היא דמות בדיונית שמופיעה בספר "הרפתקאותיו של פינוקיו" מאת קרלו קולודי שיצא לאור בשנת 1883. היא פיה המופיעה ברגעים משמעותיים במסעותיו של פינוקיו, במטרה להזהיר אותו מפני התנהגות רעה או מסוכנת.

בספר, הפיה מתוארת כילדה המתגוררת בבית בלב יער. פינוקיו, שנרדף על ידי השועל והחתול מתחנן בפניה לאפשר לו להיכנס. הפיה עונה במסתוריות שכל תושבי הבית, כולל היא, מתים. השועל והחתול תופסים את פינוקיו ותולים אותו על עץ. בפרק הבא, נקבע שהילדה היא פיה שחיה ביער יותר מאלף שנה. היא מרחמת על פינוקיו ושולחת בז להוריד אותו מהעץ.

לאחר ביקור של שלושה רופאים: ינשוף, עורב והצרצר המדבר, מנסה הפיה לתת לפינוקיו תרופה כדי לרפא את פצעיו. פינוקיו מסרב לקחת את התרופה בגלל טעמה החמוץ, אך לבסוף שותה אותה, ומאוחר יותר מספר לפיה על הרפתקאותיו הקודמות. הכוללות שקרים, אפו מתחיל להתארך, שהפיה מסבירה שזה נובע משקריו. היא מזמינה קבוצת נקרים כדי לקצר את האף הלא פרופורציונלי, ולאחר שסלחה לפינוקיו, מודיעה לו שהוא חופשי לראות בה אחות גדולה, ושאביו ג'פטו בדרכו לאסוף אותו. בחוסר סבלנותו, פינוקיו עוזב את הבית בכל זאת, אך במקום למצוא אותו הוא הולך לשדה עם השועל והחתול.

הפיה מסכימה לאמץ אותו כבנה, ומבטיחה להפוך אותו לילד אמיתי, בתנאי שירוויח זאת באמצעות לימוד קשה וציות במשך שנה. מאוחר יותר, היא מגלה לפינוקיו שימיו כבובות כמעט הסתיימו, ושהיא תארגן חגיגה לכבודו; אך פינוקיו משוכנע על ידי חברו, קנדלוויק, ללכת לארץ הצעצועים, מקום שבו לבנים אין דבר מלבד משחק. בחצות הלילה הם נלקחים על עגלה על ידי העגלון.

בספר מתואר שלפיה יש שיער כחול, אך בסרט של דיסני הפיה היא בעלת שיער בלונדיני, עיניים כחולות ושמלה כחולה, ב-1972 גולמה היפה על ידי ג'ינה לולובריג'ידה במיני סדרה, בסרט פינוקיו בבימויו של רוברטו בניני גולמה על ידי ניקולטה בראסקי.

## קישורים חיצוניים

* 
* 
קטגוריה:פינוקיו
קטגוריה:דמויות ספרותיות
קטגוריה:פיות
עצירת קריאה מלאה מאוד (קוראן)

**وقف تام** (תעתיק: **waqf tāmm**) הוא אחד מסוגי היסוד במערכת כללי וקף ואבתדאא' במסורת קריאת הקוראן, והוא מציין **עצירה מלאה** . סוג זה של עצירה נחשב לשלֵם ביותר מבחינה תחבירית ורטורית, שכן הוא מתרחש בנקודה שבה המשמעות הושלמה באופן עצמאי, ללא תלות בהמשך הפסוק.

עצירה מסוג זה נחשבת למועדפת ולעיתים אף לאידיאלית, במיוחד כאשר הקורא מבקש לשמור על שלמות המשמעות ולהימנע מכל תלות תחבירית או רעיונית בין חלקי הקריאה.

## משמעות המונח

המונח מורכב משני רכיבים:
* **וַקְף (وقف)** – עצירה  
* **תַאמּ (تام)** – שלם, מלא  

לפיכך, משמעותו היא "עצירה שלמה", כלומר עצירה לאחר יחידה לשונית עצמאית לחלוטין.

## תפקיד בקריאה

בעת קריאת הקוראן, עצירה המסווגת כ־**وقف تام** מאפשרת לקורא להפסיק את הקריאה מבלי לפגוע במשמעות כלל. החלק הקודם של הפסוק נחשב שלם בפני עצמו, והמשך הקריאה פותח יחידה רעיונית חדשה או נפרדת.

מסיבה זו, עצירה זו נחשבת לבטוחה ביותר, והיא מתאימה במיוחד לקריאה פומבית, ללימוד או למצבים שבהם יש צורך בהפסקות ברורות.

## מאפיינים תחביריים

עצירה מסוג זה מתרחשת בדרך כלל כאשר:

* המשפט הושלם מבחינה תחבירית  
* אין תלות דקדוקית בין החלקים  
* הרעיון הובע באופן מלא  

במקרים רבים, העצירה מופיעה בין פסוקים שונים או בין יחידות רעיוניות נפרדות בתוך אותו פסוק.

## השוואה לסוגי וַקְף אחרים

## ייצוג גרפי

אין סימן גרפי אחד המייצג תמיד **وقف تام**, אך לעיתים הוא מתבטא באמצעות:

* סוף פסוק (۝)  
* סימנים חזקים כגון – م  

עם זאת, יש להבחין בין הסיווג התאורטי לבין הסימון בפועל.

## חשיבות פרשנית

עצירה מסוג זה מסייעת להבנת מבנה הקוראן, שכן היא מצביעה על גבולות ברורים בין רעיונות. היא משמשת כלי חשוב בפרשנות, בהדגשת נושאים ובניתוח מבנה הפסוקים.

## ראו גם

* כללי וקף ואבתדאא'
* טעמי המקרא

## ביבליוגרפיה

* al-Jazari, Muhammad ibn Muhammad. *An-Nashr fi al-Qiraʾat al-ʿAshr*.
* von Denffer, Ahmad. *ʿUlūm al-Qurʾān*.

קטגוריה:הקוראן
קטגוריה:תג'וויד
אל-קליילה

**אל-קליילה** (בערבית: **القليلة**) היא עיירה בנפת צור במחוז דרום לבנון.

## אטימולוגיה
לפי אדוארד הנרי פאלמר, השם קליילה מגיע משם פרטי נשי; פירושו קשור גם למילה "לילה".

## היסטוריה
בשנת 1875, ויקטור גרן מתאר חורבה ממזרח לכפר, אותה הוא מכנה ח'רבת קליילה:
"כל מה שנותר כאן הוא בית בד זקוף, גת חצובה בסלע, עם שני תאים, אחד עגול ואחד מרובע, ושלושה סרקופגים שבורים.

במרחק מה מדרום לאתר נמצא כפר חרב נוסף, עם בור מים חצוב בסלע, ואבן ריחיים גדולה מונחת על הקרקע, בשם ח'רבת ראטיה".

בשנת 1881, תואר במפת הקרן לחקר ארץ ישראל של הקרן לחקר ארץ ישראל שקליילה היא "כפר אבן קטן בנוי היטב, המכיל כ-50 מוסלמים, מוקף בזיתים ואדמה חקלאית. אספקת המים מגיעה מעין זאהרייה".

ב-13 במאי 2021, זמן קצר לאחר תחילת המהומות שפרצו בישראל והובילו למבצע שומר החומות, נורו מספר רקטות – ככל הנראה טילי גראד קצרי טווח מתקופת ברית המועצות – מאזור החוף של אל-קליילה, מדרום למחנה הפליטים הפלסטיני רשידיה לכיוון צפון ישראל.

על פי חלק מהדיווחים, נורו שלוש רקטות, שכולן נפלו לים התיכון ולא גרמו נזק. על פי מקורות אחרים, שוגרו בסך הכל חמש רקטות, ושתיים מהן התרסקו בשטח לבנון, בעוד שלוש נחתו מול החוף.

## דמוגרפיה
בשנת 2014 מוסלמים היוו 99.38% מהמצביעים הרשומים באל-קליילה. 98.06% מהמצביעים היו מוסלמים שיעים.

## קישורים חיצוניים
* קליילה, באתר לוקליבן
* סקר ארץ ישראל מפה 1: רשות העתיקות, ויקימדיה

## הערות שוליים

קטגוריה:מחוז דרום לבנון: יישובים
פוטיין

**פּוּטְייֵן** (בסינית: **莆田**; בפין-יין: **Pútián**; בניב מקומי: **Pó-chéng**) היא נציבות עירונית במחוז פוג'יין שבדרום הרפובליקה העממית של סין. הנציבות העירונית פוטיין משתרעת על פני 3,917 קמ"ר במרכז מחוז פוג'יין וגובלת בבירת המחוז פֿוּג'וֹאוּ מצפון, בנציבות העירונית צְ'וֵ'אנְג'וֹאוּ ממערב ומדרום-מערב ובמצר טאיוואן ממזרח ומדרום-מזרח.  זורם דרך העיר. על פי מפקד האוכלוסין משנת 2020, התגוררו בנציבות העירונית כ-3.21 מיליון תושבים, מתוכם כ-2.3 מיליון בארבעת הרבעים.

## היסטוריה
פוטיין נוסדה לראשונה כאזור אדמיניסטרטיבי בשנת 568 כנפת עיר במהלך . פוטיין נוסדה מאוחר יותר כעיר תחת ניהול צבאי בשנת 979.

פוטיין ידועה כבירת זיופי הסניקרס כאשר זייפנים מוגנים מפני אכיפת חוקי קניין רוחני בינלאומיים על ידי בתי המשפט המקומיים המושחתים לשמצה.

## כלכלה
פוטיין הפכה לבסיס יצוא של מוצרים מאזור פוג'יין. התעשיות העיקריות הן ייצור נעליים, בישול בירה, אלקטרוניקה, ביגוד, פירות, ירקות, מכונות ומוצרי חשמל. בפרט, האזור ידוע בזיופי נעליים איכותיים ובדומיננטיות של שירותי הבריאות הפרטיים הסיניים.

## תרבות
שמאל|ממוזער|250|צדפות דווטואו אפויות במלח
פוטיין ידועה בשל , סגנון קולינרי ייחודי ששם דגש רב על פירות ים טריים. צדפות דְווֹטוֹאוּ, הנקטפות באופן מקומי סביב הכפר דווטואו, ידועות במיוחד.

## תיירות
 (湄洲岛), המפורסם בעיקר בזכות היותו מקום הולדתה האגדי של האלה , ממוקם בסמוך לחוף של פוטיין. לפי אגדות, מאדזו בגלגולה הארצי מתה על שפת נמל שְׂייֵנְלְיָאנְג, באזור החוף של פוטיין, שם מקדש שיינליאנג מאדזו מארח עולי רגל ממחוזות סיניים שונים ומטאיוואן, במיוחד לטקסי הזיכרון של מותה של האלה שנערכו באוקטובר. בשל היותה מארחת את "המקומות הקדושים ביותר למאמיני מאדזו", פוטיין ידועה כ"עיר הולדתו של מאדזו".

## חלוקה מנהלית
הנציבות העירונית פוטיין מחולקת לארבעה רבעים ונפה אחת:

## קישורים חיצוניים

## הערות שוליים

קטגוריה:הרפובליקה העממית של סין: נציבויות עירוניות
קטגוריה:פוג'יין: ערים
MVP של הליגה המאוחדת של VTB

**השחקן המצטיין של הליגה המאוחדת של VTB** הוא פרס שנתי המוענק ל-MVP של הליגה המאוחדת של VTB, ליגת כדורסל אזורית בצפון-מזרח אירופה ומשמשת כליגה הראשונה במבנה ליגות הכדורסל ברוסיה. הפרס מוענק מאז עונת , עונתה השנייה של הליגה.

רק שני שחקנים זכו בתואר יותר מפעם אחת: ננדו דה קולו שלוש פעמים במדי צסק"א מוסקבה (,  ו-) ואלכסיי שבד פעמיים במדי חימקי מוסקבה ( ו-).

## זוכים
[ממוזער|200px|[ויקטור חריאפה מצסק"א מוסקבה היה הזוכה הראשון בתואר ב-2010]]
[ממוזער|200px|[ננדו דה קולו זכה שלוש פעמים בתואר במדי צסק"א: ב-2015, 2016 ו-2018]]
[ממוזער|200px|[אלכסיי שבד זכה פעמיים בפרס ה-MVP במדי חימקי: ב-2017 ו-2019]]
קבוצות המודגשות בצהוב זכו באליפות ה-VTB באותה עונה.

### זכיות לפי מדינה

### זכיות לפי קבוצה

## קישורים חיצוניים
*

קטגוריה:הליגה המאוחדת של VTB
קטגוריה:פרסי כדורסל
האי הנעלם

**האי הנעלם** (באנגלית: **Forgotten Island**) הוא סרט הנפשה אמריקאי מסוגת התבגרות, פנטזיה, הרפתקאות וקומדיה, בהפקת "דרימוורקס הנפשה". הסרט נכתב ובוים בידי ג'ואל קרופורד וג'אנואל מרקדו, שזהו לו סרט הביכורים כבמאי. בסרט עתידים להשתתף , ליזה סוברנו, דייב פרנקו, ג'ני סלייט, מאני ג'סינטו, דולי דה ליאון, ג'ו קוי, רוני צ'יינג וליאה סלונגה.

הסרט הוכרז רשמית באפריל 2025, והוא צפוי לצאת לאקרנים בהפצת "סרטי יוניברסל" ב-25 בספטמבר 2026.

## עלילה
בשנות ה-90 של המאה ה-20, ב, חברות הילדות ג'ו וראיסה מבטיחות להישאר קרובות לעד. עם סיום לימודיהן בתיכון, ראיסה נערכת לעבור לארצות הברית בעידוד הוריה. ג'ו, החוששת מאובדן הקשר ביניהן, מנסה לשכנע אותה להישאר. אולם השתיים נשאבות לפתע דרך שער מסתורי אל חופיו של האי הנעלם נאקאלי, מקום שבו הזיכרונות דוהים בהדרגה ככל שנשארים בו זמן רב יותר.

## צוות המדבבים
*  – **ג'ו**
* ליזה סוברנו – **ראיסה**
* דייב פרנקו – **ראוּוּ**, כלב-אדם טוב-לב אך שלומיאל.
* מאני ג'סינטו
* ג'ני סלייט
* ליאה סלונגה – **המננאנגאל האיומה**, היצור המפחיד ביותר באי.
* ג'ו קוי
* דולי דה ליאון
* רוני צ'יינג
* אמילין אבלרה

## הפקה
### פיתוח
באפריל 2025 הודיעה "דרימוורקס הנפשה" כי סרט הנפשה מקורי מסוגת הרפתקאות-קומדיה, שנכתב ובוים בידי ג'ואל קרופורד וג'אנואל מרקדו, ונשען על המיתולוגיה הפיליפינית תחת השם "האי הנעלם", מצוי בפיתוח. קרופורד ומרקדו, שעבדו יחד באולפן מאז הסרט "קונג פו פנדה 2" (2011), שאבו השראה מחברותם האישית עבור עלילת הסרט.

סגנון ההנפשה של הסרט מזכיר את סרטה הקודם של "דרימוורקס", "החתול של שרק 2: משאלה אחת ודי" (2022), אשר גם הוא בוים בידי קרופורד.

### ליהוק
באוקטובר 2025 הוכרז כי , ליזה סוברנו, דייב פרנקו, מאני ג'סינטו, ג'ני סלייט וליאה סלונגה לוהקו לצוות המדבבים. במרץ 2026 הוכרז על הצטרפותם של ג'ו קוי, דולי דה ליאון, רוני צ'יינג ואמילין אבלרה.

### מוזיקה
באוקטובר 2025 הוכרז כי נייתן מתיו דייוויד ילחין את פסקול הסרט.

## הפצה
הסרט עתיד לצאת לאקרנים בארצות הברית ב-25 בספטמבר 2026.

## קישורים חיצוניים

## הערות שוליים

קטגוריה:סרטי הרפתקאות אמריקאיים
קטגוריה:סרטי התבגרות
קטגוריה:סרטי פנטזיה אמריקאיים
קטגוריה:דרימוורקס הנפשה: סרטים
קטגוריה:סרטי אולפני יוניברסל
גלריית אלכסנדר שילוב

**גלריית אלכסנדר שילוב** (ברוסית: **Галерея Александра Шилова**) היא גלריה לאמנות במוסקבה שנוסדה בשנת 1997 המבוססת על עבודותיו המקוריות של הצייר העממי של ברית המועצות אלכסנדר שילוב.

## תיאור
המבנה ממוקם בכיכר בורוביצקאיה במרכז מוסקבה, בקרבת הקרמלין.

חללי התצוגה העיקריים של הגלריה ממוקמים באחוזה מהמאה ה-19 שנבנתה על ידי הארכיטקטור יבגרף טיורין  ב-1829.

בשנת 2003 הורחבו אולמות התערוכה: האחוזה השכנה עברה שחזור, וכתוצאה מכך הבית רכש מאפיינים בסגנון אימפריה, ונבנה קומפלקס מרתף מתחת לאדמה, המחבר בין שני הבניינים.

נכון לשנת 2019, קומפלקס הגלריה הוא אנסמבל אדריכלי מאוחד, הכולל 22 חדרים המציגים ציורים ועבודות גרפיות. תערוכת המוזיאון כוללת למעלה מ-1,200 עבודות של אלכסנדר שילוב, שנתרמו על ידי האמן למוסקבה.

## גלריה

קובץ:Moscow State Art Gallery of Alexander Shilov.JPG|המבנה המרכזי של הגלריה
קובץ:Интерьеры галереи Александра Шилова.png|אינטרייר
קובץ:Putin on Shilov's gallery 08.jpg|ולדימיר פוטין עם אלכסנדר שילוב בגלריה
קובץ:Shilov's gallery (2024-11-01) 02.jpg|מבקרים בגלריה


## קישורים חיצוניים

* 

## הערות שוליים

קטגוריה:גלריות לאמנות
קטגוריה:מוסקבה: מוזיאונים לאמנות
רופרטו הררה

**רופרטו הררה** (בספרדית: **Ruperto Nicolás Herrera Tabio**; נולד ב-6 בדצמבר 1949) הוא כדורסלן עבר קובני ששיחק בעמדת הסנטר.

הררה שיחק לאורך כל הקריירה שלו בליגה הקובנית המקומית, והיה מהשחקנים הבולטים במדינה. עם נבחרת קובה בכדורסל השתתף בארבע אולימפיאדות.

בשנת 2007 נכלל בהיכל התהילה של פיב"א.

## ביוגרפיה
הררה נולד בשנת 1949 בהוואנה, קובה. בשנת 1964 החל לשחק בליגת הכדורסל המקומית בקובה, ושיחק בה עד שנת 1982. במהלך תקופה זו זכה בתשע אליפויות ליגה.

הררה היה חבר בנבחרת קובה בכדורסל והשתתף בארבע אולימפיאדות בין השנים 1968 ל־1980. הישגו הבולט ביותר היה זכייה במדליית כסף באולימפיאדת מינכן 1972. בנוסף, השתתף באליפות העולם בכדורסל בשנים 1970 ו־1974, ובשנת 1971 זכה עם הנבחרת בתחרות הכדורסל של המשחקים הפאן-אמריקאיים.

לאחר פרישתו ממשחק, בשנת 1985 נבחר לנשיא איגוד הכדורסל של קובה. בין השנים 1986 ל־1994 כיהן כחבר במועצה המרכזית של פיב"א.

בשנת 2015 נכלל פעם נוספת בהיכל התהילה של פיב"א.
## קישורים חיצוניים

* נתונים מאתר היכל התהילה של פיב"א

קטגוריה:כדורסלנים קובנים
קטגוריה:כדורסלנים באולימפיאדת מקסיקו סיטי (1968)
קטגוריה:כדורסלנים באולימפיאדת מינכן (1972)
קטגוריה:כדורסלנים באולימפיאדת מונטריאול (1976)
קטגוריה:כדורסלנים באולימפיאדת מוסקבה (1980)
קטגוריה:ילידי 1949
פסטיבל הסרטים הבין-לאומי בטרנסילבניה

**פסטיבל הסרטים הבין-לאומי בטרנסילבניה** (ברומנית: **Festivalul internațional de film Transilvania**; בקיצור: **TIFF**) הוא פסטיבל קולנוע הנערך בקלוז'-נאפוקה. הפסטיבל נוסד ב-2002 והיה לאירוע הקולנוע החשוב במדינה.

הפסטיבל מתקיים בעשרים אתרים שונים ברחבי העיר קלוז'. מאז 2007 הפסטיבל נערך גם בסיביו, שכן באותה שנה נבחרה סיביו לבירת התרבות של אירופה.

המטרה העיקרית של פסטיבל היא קידום אמנות קולנועית על ידי הצגת כמה מהסרטים החדשניים והמרהיבים ביותר של הרגע, המציגים מקוריות, המשקפים צורות שפה קולנועיות יוצאות דופן או מתמקדים במגמות עכשוויות בתרבות הנוער. הפסטיבל גם בא לקדם את הקולנוע הרומני ומארח מדי שנה אורחים בינלאומיים.

הפסטיבל פיתח גם פלטפורמה חינוכית לילדים. מתקיימת במסגרתו סדנת קולנוע לבני נוער תחת פיקוחם של אנשי מקצוע בתחום ותוך שימוש בציוד מודרני. הפסטיבל מעניק מדי שנה פרס מפעל החיים ובין מקבלי הפרס נמנים אנני ז'ירארדו וקתרין דנב.

## קישורים חיצוניים

* 

קטגוריה:אירופה: פסטיבלי קולנוע
קטגוריה:קולנוע ברומניה
קטגוריה:טרנסילבניה
אילאווארה הוקס

[ממוזער|[לאמלו בול במדי ההוקס, 2019]]
**אילאווארה הוקס** (באנגלית: **Illawarra Hawks**) היא קבוצת כדורסל אוסטרלית מוולונגונג, ניו סאות' ויילס, המתחרה בליגת העל האוסטרלית בכדורסל. הקבוצה נוסדה בשם זה אך נקראה במהלך השנים גם **וולוגונג הוקס** (באנגלית: **Wollongong Hawks**) וגם בפשטות **ההוקס** (באנגלית: **The Hawks**), והיא היחידה שהתמודדה בליגה בכל עונה מאז הקמתה בשנת 1979. הקבוצה זכתה בשתי אליפויות ה-NBL, ב-2001 ו-2025, וסיימה כסגנית בשנים 2005, 2010 ו-2017.

## היסטוריה
הקבוצה החלה את דרכה בשם **אילאווארה הוקס** באליפות ניו סאות' ויילס, וב-1979 שיחקה בעונתה הראשונה של ליגת העל האוסטרלית בכדורסל (NBL). בשני העשורים הראשונים שלה לא הגיעה הקבוצה להישגים משמעותיים, והעפילה רק מספר פעמים לחצי גמר הפלייאוף.

בשנת 1998 שונה שמה של הקבוצה ל**וולונגונג הוקס**, ובעונת 2000/01 היא זכתה לראשונה באליפות ה-NBL לאחר שניצחה את פרת' ויילדקטס, אדלייד 36' וטאונסוויל קרוקודיילס. בכך הפך המועדון לראשון ממדינת ניו סאות' ויילס שזוכה בתואר.

בעונת 2004/05 סיימו ההוקס במקום השני בעונה הסדירה והעפילו לגמר אחרי שגברו על הקרוקודיילס 2–0 בסדרת הטוב מ-3, אך הפסידו בסוויפ בסדרת הטוב מ-5 לסידני קינגס.

לקראת עונת 2009/10 עמדה הקבוצה בסכנת פירוק מסיבות כלכליות, אך בזכות עזרה פיננסית וערבות בנקאית מצד נותני חסות הצליחה הקבוצה לשחק בליגה בעונה זו ואף העפילה לגמר, בו הפסידה 1–2 לפרת' ויילדקטס.

ב-22 ביוני 2015 הודיע המועדון כי יחזור לשמו המקורי, אילאווארה הוקס, על מנת לייצג טוב יותר את כלל האזור ולא רק את העיר וולונגונג.

בעונת 2016/17 עלו ההוקס לפלייאוף מהמקום הרביעי, אך בחצי הגמר הפתיעו את המדורגת ראשונה אדלייד 36' ועלו לגמר ה-NBL הרביעי בתולדותיהם, בו הובסו 0–3 בידי פרת'.

ב-17 ביוני 2019 חתם בקבוצה שחקן התיכונים האמריקאי לאמלו בול במסגרת תוכנית "הכוכבים הבאים" של הליגה. משחקה של הקבוצה ב-25 באוקטובר, בו הובסה 72–103 בידי ניו זילנד ברייקרס של אר. ג'יי. המפטון, שבר את שיא הצפיות למשחק NBL כשכמעט 2 מיליון איש צפו בו בפייסבוק בשל העניין שעוררו שני הכוכבים הצעירים. בעונת 2019/20 סיימה הקבוצה במקום האחרון עם מאזן 5–23, אך בול זכה בפרס רוקי העונה בליגה ולאחר מכן נבחר במקום השלישי בדראפט ה-NBA 2020.

באפריל 2020 נשלל רישיונו של המועדון בידי ה-NBL. בול ניסה לרכוש את המועדון אך ללא הצלחה ובמאי הצביעו הנושים על פירוקו.| ב-17 ביוני 2020 הודיעה ה-NBL כי דורי קורדהי, בראיין קולנג'לו ומייקל פרוקטור רכשו את הרישיון למועדון. במסגרת ההסכם עם הבעלים החדשים שונה שם הקבוצה ל**הוקס** במטרה להרחיב את הפופולריות של הקבוצה בניו סאות' ויילס כולה. ה-NBL ספגה ביקורת חריפה על הסרת השם אילאווארה, ובפברואר 2021 אישרה למועדון להחזיר את שמו לאילאווארה הוקס.

בעונת 2024/25 סיימה הקבוצה לראשונה בתולדותיה בראש טבלת ה-NBL עם מאזן 20–9, והעפילה לגמר לאחר ניצחון 2–1 בסדרה על סאות' איסט מלבורן פיניקס. בסדרת הגמר נקלעה הקבוצה לפיגור 1–2 מול מלבורן יונייטד, אך ניצחה בשני המשחקים הבאים 80–71 במלבורן ו-114–104 בוולונגונג וזכתה באליפות ה-NBL השנייה שלה. לכבוד הזכייה הוענק להוקס מפתח העיר וולונגונג.

## שחקנים בולטים
[ממוזער|[מספר שהוצא לגמלאות|מספרים שהוצא לגמלאות ודגלי האליפות של אילאווארה הוקס במרכז הבידור WIN בוולונגונג]]
* דייוויד אנדרסן
* לאמלו בול
* ג'ונה בולדן
* סי. ג'יי. ברוטון
* ארון ברוקס
* ג'בייל מק'גי
* קירק פני
* אנטוניוס קליבלנד
* דואפ רית'

## קישורים חיצוניים

## הערות שוליים

קטגוריה:ניו סאות' ויילס
קטגוריה:קבוצות כדורסל אוסטרליות
את האשה שלי

**"את האשה שלי"** הוא אלבום האולפן ה-17 של הזמר-יוצר מתי כספי. הוא יצא לאור בספטמבר 2005.

זהו אלבום הסולו הראשון של כספי מזה שבע שנים, מאז צאת האלבום "עולם אחר" ב-1998.

לצד האלבום, המכיל בעיקר חומרים מקוריים, נכללת בו גרסת כיסוי לשיר "היא ", שירו הידוע של שארל אזנבור שתרגם אהוד מנור מצרפתית. כן נכלל באלבום בהמשך קטע בונוס בשם "די נמאס לחטוף מכות", אותו ביצע כספי עם בתו סויאן.

## רשימת הרצועות

## הערות שוליים

קטגוריה:אלבומי 2005
קטגוריה:אלבומי מתי כספי
קטגוריה:אלבומים בעברית
אלן ס. ארמסטרונג

*
*'אלן סטיוארט ארמסטרונג** (ב[[אנגלית]]: **Alan Stuart Armstrong'''; ) הוא פוליטיקאי ואיש עסקים אמריקאי המכהן כחבר הסנאט של ארצות הברית מטעם מדינת אוקלהומה, מאז מרץ 2026.

## ראשית חייו
ארמסטרונג נולד ב-11 ביולי 1962 במחוז מקלנן שבטקסס. הוא גדל בעיר ברטלסוויל (Bartlesville) שבאוקלהומה, שם השלים את לימודיו התיכוניים בבית הספר התיכון סונר (Sooner High School). שני סביו, אחת מסבותיו, דודו והוריו עבדו בתאגיד הנפט פיליפס פטרוליום .

## במגזר הפרטי
בשנת 1985 השלים ארמסטרונג לימודי תואר ראשון בהנדסה אזרחית באוניברסיטת אוקלהומה, וב-1986 החל לעבוד כמהנדס בחברת "ויליאמס קומפניז" , חברת נפט וגז טבעי. הוא כיהן כמנכ"ל וכיושב ראש הדירקטוריון של החברה מינואר 2011 ועד 2025. קודם לכן שימש כסגן נשיא לאיסוף ולעיבוד בין השנים 1999–2002; כסגן נשיא לפיתוח מסחרי בין השנים 1998–1999; כסגן נשיא לשירותי אנרגיה קמעונאיים בין השנים 1997–1998; וכמנהל פעילות מסחרית בפעילות מקטע הביניים (Midstream) של החברה באזור מפרץ מקסיקו בין השנים 1995–1997. מאז ינואר 2026 כיהן גם כדירקטור בחברת "Constellation Energy".

בעקבות ההסתערות על הקפיטול ב-6 בינואר 2021, תרם ארמסטרונג 5,800 דולר אמריקני לחבר בית הנבחרים של ארצות הברית אדם קינזינגר, חבר המפלגה הרפובליקנית שתמך בהדחתו של הנשיא דונלד טראמפ בעקבות חלקו בהסתת ההמון המסתער. מנגד, ארמסטרונג תרם בעבר למגוון פוליטיקאים רפובליקנים ודמוקרטים כאחד, ובהם טים שיהי, מייק קראפו, ג'ון באראסו, ג'וש הולי, שלי מור קפיטו, היידי הייטקאמפ וג'ו מנצ'ין.

באוגוסט 2022 מונה ארמסטרונג בידי נשיא ארצות הברית ג'ו ביידן לחבר במועצה המייעצת הלאומית לתשתיות (National Infrastructure Advisory Council).

## בסנאט של ארצות הברית
### מינויו לסנאט
ב-21 במרץ 2026 דיווח האתר NOTUS כי מושל אוקלהומה קווין סטיט עתיד למנות את ארמסטרונג לסנאט של ארצות הברית, בעקבות מינויו של הסנאטור המכהן מארקוויין מולין למזכיר ביטחון המולדת של ארצות הברית. ב-24 במרץ הכריז סטיט באורח רשמי כי ימנה את ארמסטרונג למלא את מקומו של סטיט. סטיט הוסיף להודיע כי ארמסטרונג לא יתמודד לכהונה מלאה בבחירות בנובמבר 2026, וכי יתפטר לאחר אישור תוצאות הבחירות כדי לאפשר למחליפו להיכנס לתפקיד מוקדם יותר.

### כהונתו
ארמסטרונג הושבע לתפקידו ב-24 במרץ 2026 על ידי הנשיא הזמני של הסנאט של ארצות הברית צ'אק גראסלי, ובליווי עמיתו לייצוג אוקלהומה ג'יימס לנקפורד.

## חיים אישיים
ארמסטרונג מתגורר בעיר טולסה שבאוקלהומה עם רעייתו. לזוג ארבעה ילדים.

## קישורים חיצוניים

* 

## הערות שוליים

קטגוריה:אמריקאים ילידי אוקלהומה
קטגוריה:בוגרי אוניברסיטת אוקלהומה
קטגוריה:אנשי עסקים אמריקאים
קטגוריה:חברי הסנאט של ארצות הברית מאוקלהומה
קטגוריה:סנאטורים חברי המפלגה הרפובליקנית
קטגוריה:חברי הקונגרס ה-119 של ארצות הברית
קטגוריה:חברי הסנאט של ארצות הברית שמונו לתפקידם
קטגוריה:אמריקאים שנולדו ב-1962
אספניול (פירושונים)

**אֶסְפַּנְיוֹל** (בספרדית: **Español**, בקטלאנית: **Espanyol**, בצרפתית: **Espagnol** (זכר) וגם **Espagnole** (נקבה)) היא מילה במספר שפות שמשמעה "ספרדי", ובפרט יכולה להתייחס לשפה הספרדית.
ג'בור יוסף ג'בור

**ג'בור יוסף ג'בור** (1895–28 באפריל 1981) היה פוליטיקאי ערבי־ישראלי שכיהן כראש עיריית שפרעם מ־1933 עד 1969.

## ביוגרפיה
ג'בור יוסף ג'בור נולד ב־1895 ליוסף אליאס ג'בור, שהיה מוח'תאר מקומי, הוא למד בבית הספר לבנים היחיד בכפר, בית הספר הקתולי האפיסקופלי. עם פרוץ מלחמת העולם הראשונה גויס ג'בור לצבא האימפריה העות'מאנית ושירת בה במהלך המלחמה.

לאחר המלחמה שב לשפרעם וסייע לאביו בתפקיד המוח'תאר. בשנים 1920 עד 1930 עסק ג'בור בסחר בדים בשותפות עם רידה עזאם אבו נאצר. כסוחר נסע ג'בור לביירות ודמשק ונחשף לחוגי התנועה הלאומית הערבית. ב־1930 החליף את אביו כמוח'תאר.

ג'בור יוסף ג'בור היה קתולי-יווני, העדה הגדולה בעיר בעת מינויו לראש העירייה.

במרץ 1933 מונה לראש עיריית שפרעם בידי הנציב העליון לאחר מותו של ראש העירייה הקודם דאהוד תלחמי ביולי 1932. הוא מונה לראשות העירייה לאחר הבחירות ב־1934 ו־1946.

בתחילת המרד הערבי הגדול השתתף ג'בור בוועידת ראשי העיריות הערביות שנערכה ברמאללה ביוני 1936 בה הוחלט שהעיריה תצטרף לשביתה הערבית, לצד כמחצית העיריות הערביות, באם לא יתקבלו דרישות הוועד הערבי העליון מהנציב העליון להפסקת העלייה היהודית, איסור על מכירת קרקעות ליהודים והקמת ממשלה ערבית לאומית.

ערב מלחמת העצמאות עמד ג'בור בראש ועדה לאומית בשפרעם. העיר נכבשה בידי צה"ל במבצע דקל ביולי 1948, וג'בור חתם על מסמך כניעה.

לאחר מלחמת העצמאות התפזרה מועצת שפרעם במשך כשלוש שנים, והתכנסה מחדש רק ביולי 1951. עיריית שפרעם הייתה העירייה הראשונה לקום בתחומי הממשל הצבאי על ערביי ישראל.

בראשית שנות החמישים היה ג'בור מעורב בניסיון להקים מפלגה ערבית דמוקרטית עצמאית, יחד עם הבישוף הקתולי-יווני ג'ורג' חכים ועו"ד אליאס כוסא מחיפה.

באוקטובר 1955 נבחר פעם נוספת לראשות העירייה לאחר הבחירות ב־1955.

בבחירות ב־1959 זכתה רשימתו, רשימת הפריון וההתפתחות, בשני מושבים. הוא מונה לראש העירייה בתמיכת 7 מתוך תשעת חבריה.

ב־1961 ניסה להקים איגוד של מועצות מקומיות ערביות.

בבחירות למועצת שפרעם ב־1965 זכתה רשימתו בשני מושבים מתוך 9. ג'בור התפטר באוגוסט 1966 אך חזר בו מההתפטרות בספטמבר 1966.

בספטמבר 1968 הודיע על התפטרותו מראשות העירייה עקב היעדר שיתוף פעולה בינו לבין חברי המועצה. ההתפטרות נועדה להיכנס לתוקף ב־20 באוקטובר 1968. איבראהים נימר חוסיין המוסלמי, ששימש כסגן ראש העירייה מ־1965, שימש כממלא מקום ראש העירייה עד לבחירות ב־1969, ולאחריהן נבחר לראש העירייה.

בנו אליאס עמד בראש האופוזיציה העירונית לאחר הבחירות ב־1973, ושימש גם כסגן ראש העירייה.

ב־1974 היה חבר בוועדה שהשתדלה למען הארכיבישוף הילריון קפוצ'י לאחר שנעצר עקב קשריו עם אש"ף.

ג'בור מת באפריל 1981.

## הערות שוליים

קטגוריה:ראשי עיריות בארץ ישראל בתקופת המנדט הבריטי
קטגוריה:ערבים נוצרים ישראלים
קטגוריה:שפרעם: אישים
קטגוריה:ילידי 1895
קטגוריה:נפטרים ב-1981
פנאיוטיס פסולאס

**פנאיוטיס פסולאס** (ביוונית: **Παναγιώτης Φασούλας**; נולד ב-12 במאי 1963) הוא כדורסלן עבר יווני ששיחק בעמדת הסנטר. לאחר פרישתו פנה לפוליטיקה וכיהן כראש העיר פיראוס.

בשנת 2015 נכלל בהיכל התהילה של פיב"א.

## ביוגרפיה
פסולאס נולד בשנת 1963 בסלוניקי, יוון. בשנת 1980 עבר לארצות הברית לצורך לימודים ושילוב עם משחק כדורסל. בשנת 1985 החל לשחק במכללת אוניברסיטת המדינה של קרוליינה הצפונית.

בשנת 1986 נבחר בדראפט ה-NBA על ידי קבוצת פורטלנד טרייל בלייזרס, אך לבסוף לא שיחק בליגה וחזר ליוון. הוא שיחק בפאוק סלוניקי עד שנת 1993, ולאחר מכן באולימפיאקוס עד שנת 1999.

עם "פאוק" זכה באליפות יוון ובגביע מחזיקות הגביע האירופי בכדורסל בעונת 1990/1991. עם "אולימפיאקוס" זכה בארבע אליפויות יוון, ובעונת 1996/1997 זכה ביורוליג. בנוסף זכה במספר תארים אישיים.

פסולאס היה חבר בנבחרת יוון בכדורסל, שזכתה באליפות אירופה בכדורסל 1987 וסיימה במקום השני באליפות אירופה בכדורסל 1989.

עם הנבחרת השתתף באולימפיאדת אטלנטה 1996 ובאליפויות העולם בכדורסל בשנת 1990 ובשנת 1994.

בסך הכול ערך 244 הופעות במדי הנבחרת (שני בכל הזמנים) וקלע בממוצע 9.8 נקודות למשחק (שלישי בכל הזמנים).

לאחר פרישתו ממשחק פעיל שימש כעסקן ספורט וניהל מספר ארגונים ספורטיביים. בהמשך הצטרף להתנועה הסוציאליסטית הפאן-הלנית (PASOK), ובשנת 2006 נבחר לראש עיריית פיראוס לכהונה של ארבע שנים.
## קישורים חיצוניים

* נתונים מאתר היכל התהילה של פיב"א

קטגוריה:כדורסלנים יוונים
קטגוריה:כדורסלנים באולימפיאדת אטלנטה (1996)
קטגוריה:כדורסלני אולימפיאקוס
קטגוריה:כדורסלני פאוק סלוניקי
קטגוריה:ראשי עיריות
קטגוריה:ילידי 1963
גשר האבן הגדול

**גשר האבן הגדול** (ברוסית: ** Большой Каменный мост**) הוא גשר קשת מפלדה שמשתרע על נהר מוסקבה בקצה המערבי של הקרמלין במוסקבה, רוסיה. קודמו היה גשר האבן הקבוע הראשון. הגשר הקיים הושלם בשנת 1938 על ידי המהנדס ניקולאי קלמיקוב.

## מראה מודרני
גשר האבן הגדול המודרני העכשווי נבנה בשנת 1938. הגשר עוצב בסגנון המחמיר של האדריכלות הסובייטית של שנות ה-30, ומשלב פונקציונליות ומונומנטליות.

ראויים לציון במיוחד מעקות הברזל היצוק, המעוטרים בסמל מוסקבה מתקופת ברית המועצות - נשר דו-ראשי עם פטיש ומגל.

הגשר החדש הוא מבנה הנדסי בקנה מידה גדול: אורך המעבר המודרני עם הגישות הוא 487 מטרים, הרוחב הוא 40 מטרים. 

ממוזער|מרכז|600px|

## קישורים חיצוניים

## הערות שוליים

קטגוריה:מוסקבה: גשרים
בית עדן

[ממוזער|ממלכות [מסופוטמיה במאה ה־9 לפנה"ס, בית עדיני במערב בכתום]]
**בית עדן** (באכדית: **bīt adini**, או **māt mār adini** – ארץ בן דיני) הייתה ממלכה ארמית נאו־חתית חשובה במאות ה־10–9 לפנה"ס, המוזכרת בכתבי אדד־ניררי השני, אשורנצירפל השני ושלמנאסר השלישי מלכי אשור, ובמקרא. ב־855 לפנה"ס סיפח שלמנאסר את בית עדן לאשור.

## היסטוריה
### אזכורים בכתובות מלכותיות אשוריות
האזכור הקדום ביותר לממלכה מגיע מכתובת של אדד־ניררי השני מלך אשור מסביבות 900 לפנה"ס, שבה הוא מספר שקיבל שתי קוֹפוֹת כמִנחה מ"ארץ בן עדן שנמצאת על הפרת". אשורנצירפל השני הזכיר את העיר בכתביו בכמה הקשרים. כאשר העיר סֻרֻ שב מרדה, תושביה המליכו עליהם את אחי־יַבַבַה שהגיע מבית עדן. באחד ממסעותיו הצבאיים שרף את הערים דֻמֵּתֻ ואַזמֻ שבבית עדן. בפעם אחרת צעד לעיר המבוצרת כַפרַבֻ שבבית עדן; מאחר שתושביה הסתמכו על חייליהם הרבים, הם לא יצאו לקבל אותו בכניעה. הוא צר על העיר בעזרת מנהרות, אילי ניגוח ומגדלי מצור, טבח ב־800 מחייליה, ולקח שבויים ושלל, לרבות 2,500 חיילים שלקח עמו לכלח. הוא החריב את העיר ובכך הטיל את מוראו על בית עדן. באותה עת קיבל מנחה יקרה ממלך בית עדן, אַחֻֿנֻ. במקום אחר ציין אנשים מבית עדן היו בין השבויים שבאמצעותם שיקם את העיר כלח. על שלוש רצועת ברונזה שנמצאו באימגור־אנליל, ומיוחסות לאשורנצירפל, מוצגים כיבושי שלוש ערים בבית עדן: מַרִנַ, [רֻ]גֻלֻתֻ ויַ[לִ]גֻ.

גם המלך הבא, שלמנאסר השלישי, הזכיר את בית עדן בכתביו. הוא כבש את העיר לַאְלַאְתֻ שהשתייכה למלך אַחֻֿנֻ; בהמשך, שלמנאסר הגיע לעיר שמאל להילחם במרד של כמה מלכים במערב, ובהם אַחֻֿנֻ מלך בית עדן, מלך שמאל, מלך פתינה, מלך כרכמיש, ובהמשך המרד התרחב למלכים נוספים. הוא כבש את עריהם, ולבסוף הביס את בית עדן בעיר המבוצרת תיל ברסיפ. לאחר מכן כבש את בֻרמַראִנַ ואת פַקַרַחֻֿבֻנֻ, שתיים מהערים של אַחֻֿנֻ. בהמשך כבש עוד שש ערים מבוצרות בבית עדן: סֻרֻנֻ, פַרִפַ, תיל־בַשֵרֵ, דַבִגֻ, ועוד שתי ערים ששמן לא שרד בכתובת. מאוחר יותר ברח אַחֻֿנֻ למבצר שבנה על הר בשם שִתַמרַת, ושלמנאסר הביס אותו שם, ולקח אותו ואת חייליו ששרדו לעיר בירתו, שם התייחס אליהם כבני ארצו. בשנת 855 לפנה"ס סיפח שלמנאסר את בית עדן לממלכת אשור.

### אזכורים במקרא
במקרא נזכר אזור בית עדן בתקופה שכבר היה מחוז אשורי: . ייתכן שאותו "תומך שבט מבית עדן" הוא שמשיאל, המושל האשורי בבית עדן באותה תקופה. מושל בית עדן ישב בחרן, עובדה התואמת את תרגום השבעים לפסוק – הפסוק מתורגם καὶ κατακόψω φυλὴν ἐξ ἀνδρῶν, כלומר "ויכרות שבט מאנשי חרן". ייתכן שגם האמירה של רבשקה, שליח המלך האשורי,  או , מתייחס לכיבושי המלכים האשוריים בבית עדן. בית עדן מוזכרת בצורה המקוצרת "עדן" בקינת יחזקאל על צור () כאחד המקומות הסוחרים עם צור.

## הערות שוליים

קטגוריה:ארמים
קטגוריה:הממלכות החתיות החדשות
קטגוריה:אשור
קטגוריה:ישויות פוליטיות בתנ"ך
פרקידס איש לרוס

**פרקידס איש לרוס** (ביוונית: **Φερεκύδης**) היה היסטוריון יווני עתיק מהאי לרוס.

ידוע עליו מתוך הלקסיקון הביזנטי סודא (המאה ה-10), שם נאמר שהוא חי "לפני האולימפיאדה השבעים וחמש" (השנים 480–477 לפנה"ס) וכתב שלושה חיבורים: "על לרוס" (Περὶ Λέρου), "על איפיגניה" (Περὶ Ἰφιγενείας*)* ו"על החגיגות של דיוניסוס" (Περὶ τῶν Διονύσου ἑορτῶν).

הסודא מתייחס אל פרקידס איש לרוס ופרקידס איש אתונה בנפרד, אם כי ייתכן ומדובר באותו אדם.

## הערות שוליים

קטגוריה:היסטוריונים מן העת העתיקה
קטגוריה:היסטוריונים יוונים
קטגוריה:אישים שחיו במאה ה-5 לפנה"ס
קטגוריה:מחברים כותבי יוונית
אינתיפאדה (סדרה)

**אינתיפאדה** היא סדרה דוקומנטרית שמתעדת את ימי של האינתיפאדה הראשונה באמצעות ריאיונות, קטעי ארכיון וקטעי יומן שכתבו שני יוצרי הסדרה, אשר שימשו כחיילים בגדוד הנח"ל באותה תקופה. הסדרה נוצרה על ידי בן שני ושי להב והופקה על ידי יואב לשם עבור תאגיד השידור הישראלי ושודרה בערוץ כאן 11.

## שידור
הסדרה עלתה ב־27 בספטמבר 2025 ונסתיימה ב־30 בספטמבר 2025. ב-6 באוקטובר 2023 קיימו יוצרי הסדרה הקרנה פרטית שלא כקדימון לקראת שידורה לכלל ראשונה של הפרק אך לאחר שלמחרת התבצע "טבח שמחת תורה" בוטל השידור עד אחרי שנתיים לאחר שנדחתה פעם נוספת ביוני עקב המלחמה עם איראן שהתקיימה באותה העת.

## נושאי הסדרה
הסדרה פותחת בתיאור הרקע לפריצת המהומות והתפשטותן ואת תחושת חוסר האונים של חיילי צה"ל הפשוטים ומפקדיהם. האירועים הובילו לשימוש בכוח מופרז עד לקביעתן של הוראות פתיחה באש מסודרות והכנסת השימוש באמצעים לפיזור הפגנות.

הסדרה עוסקת גם בהקמתן של יחידות המסתערבים וגדוד שמשון ובפיתוח ההתמודדות הטקטית מול האינתיפאדה. הסדרה עוסקת גם בהקמת ארגון חמאס והתפתחותו.

## פרקי הסדרה

## ביקורת
מבקר מקור ראשון אלישיב רייכנר כתב שהסדרה "מרתקת" אך ביקר אותה על הצגת חיילי צה"ל כתוקפניים שלא לצורך ויצירת תחושת אשמה לא מוצדקת לטענתו.

## הערות שוליים

קטגוריה:כאן 11: תוכניות וסדרות
הדרקון הראשון שלי 2 (סרט, 2027)

**הדרקון הראשון שלי 2** (באנגלית: **How to Train Your Dragon 2**) הוא סרט פנטזיה והרפתקאות אמריקאי, שנכתב ובוים בידי דין דבלואה. הסרט מהווה גרסת לייב אקשן מחודשת לסרט ההנפשה משנת 2014 של "דרימוורקס הנפשה" באותו שם, אשר עצמו מבוסס באופן חופשי על סדרת הספרים מאת קרסידה קאוול.

הסרט משמש כהמשך ל"הדרקון הראשון שלי" (2025), והוא הפרק השני בסדרת סרטי הלייב אקשן של הזיכיון והסרט החמישי בסדרת הסרטים. מרבית צוות השחקנים מן הסרט הראשון שבים לגלם את דמויותיהם, כאשר קייט בלאנשט שבה לגלם את דמותה של וולקה מסרט ההנפשה, ו מצטרף לצוות השחקנים לצד פיל דאנסטר.

הסרט עתיד לעלות לאקרנים בארצות הברית בהפצת "סרטי יוניברסל" ב-11 ביוני 2027.

## צוות השחקנים והדמויות
* מייסון ת'יימז – **היקאפ הורנדוס הדוק השלישי**, בנו המגושם בן ה-16 של סטויק העצום.
* ניקו פארקר – **אסטריד הופרסון**, אהובתו של היקאפ, הלומדת לצדו באימוני לחימה בדרקונים.
* ג'רארד באטלר – **סטויק העצום**, מנהיג ברק ואביו של היקאפ. באטלר שב לגלם את תפקידו מסרטי ההנפשה של הזיכיון.
* קייט בלאנשט – **וולקה**, אמו האבודה של היקאפ. בדומה לבאטלר, בלאנשט שבה לתפקידה מסרט ההנפשה.
* ניק פרוסט – **גובר המשהק**, הנפח של ברק וחברו הטוב של סטויק, המשמש לו גם כיועץ. בעל תותבות מתחלפות במקום ידו הימנית שאבדה.
*  – **דראגו בלאדוויסט**, מצביא אכזר וצייד דרקונים המבקש להשתלט על העולם באמצעות צבא דרקונים. אולפסון דיבב בעבר את ראגנאר הסלע ב"הדרקון הראשון שלי: העולם הנסתר" (2019), סרט ההנפשה השלישי בסדרה.
* פיל דאנסטר – **ארט, בנו של ארט**, לוכד דרקונים המוכר דרקונים שנלכדו לדראגו.
* גבריאל האוול – **סנוטלאוט יורגנסון**, יריבו של היקאפ.
* ג'וליאן דניסון – **פישלגס אינגרמן**, חברו הטוב של היקאפ, האובססיבי לשינון נתונים סטטיסטיים על דרקונים.
* ברונווין ג'יימס – ** טרפנא ת'ורסטון**, אחותו התאומה של אטרף.
* הארי טרבלדווין – **אטרף ת'ורסטון**, אחיה התאום של טרפנא.

## הפקה
### פיתוח
באפריל 2025, במהלך כנס "CinemaCon", הוכרז כי סרט המשך ל"הדרקון הראשון שלי" (2025) מצוי בפיתוח, אותו ישוב לכתוב ולביים דין דבלואה.

בינואר 2026 נחשף כי מרבית צוות השחקנים מהסרט הראשון ישוב לגלם את דמויותיו, וכי קייט בלאנשט תשוב לתפקידה כוולקה מסרטי ההנפשה, בעוד ש יצטרף לצוות השחקנים בדמותו של דראגו בלאדוויסט, לאחר שדיבב בעבר את ראגנאר הסלע ב"הדרקון הראשון שלי: העולם הנסתר" (2019). באותו חודש הצטרף פיל דאנסטר לצוות השחקנים בדמותו של ארט, בנו של ארט.
### צילומים
צילומי הסרט החלו ב-26 בינואר 2026 בבלפסט, כפי שהוכרז בידי דבלואה באינסטגרם, והם צפויים להסתיים באפריל 2026.

## הפצה
הסרט עתיד לעלות לאקרנים בארצות הברית בהפצת "סרטי יוניברסל" ב-11 ביוני 2027.

## קישורים חיצוניים

## הערות שוליים

קטגוריה:חידושים לסרטים
קטגוריה:סרטי אולפני יוניברסל
קטגוריה:סרטי הרפתקאות אמריקאיים
קטגוריה:סרטי המשך אמריקאיים
קטגוריה:סרטי פנטזיה אמריקאיים
קטגוריה:סרטי פעולה אמריקאיים
קטגוריה:סרטים על דרקונים
גלריית לוחמי הגטאות

טקסט=מבנה הגלריה במועדון הקיבוץ|ממוזער|מבנה הגלריה במועדון הקיבוץ
**גלריית קבוץ לוחמי גטאות** היא גלריה הממוקמת בקיבוץ לוחמי הגטאות, ונוסדה בשנת 1983. הגלריה קמה ביוזמת חבר הקיבוץ אבי הורביץ ז״ל ובתמיכתו ועידודו של האמן חבר קיבוץ משה קופפרמן. הורביץ שאף להביא לקיבוץ אמנות במיטבה ולהרחיב את מעגל המתעניינים באמנות.

הגלריה מציגה כ-7-6 תערוכות בשנה בהן מוצגות עבודותיהם של אומנים מוכרים לצד עבודות של אומנים בתחילת דרכם. האומן קובי סיבוני הוא מנהל ואוצר הגלריה.

חלל הגלריה, בשטח של 300 מ"ר, מחולק לאזורי תצוגה שונים, בהם מוצגים מדיומים מגוונים – ציור וצילום, פיסול ומיצבי וידאו-ארט ואמנות דיגיטלית.

התערוכות המתחלפות משלבות אמנות עכשווית עם נושאים היסטוריים בשלושה צירים מרכזיים:
* אמנות ישראלית עכשווית המתכתבת עם נושאי זיכרון וזהות
* תערוכות בינלאומיות העוסקות בדיאלוג בין-תרבותי
* פרויקטים מיוחדים המשלבים אמנים צעירים עם ארכיון המוזיאון

בנוסף, פועל בגלריה מרכז חינוכי המציע סדנאות אמנות, תוכניות חינוכיות למוסדות חינוך, מפגשים עם אמנים והרצאות.

בגלריה אוסף קבוע ובו יותר מ-1,000 יצירות אמנות, בהן ציורים ורישומים מתקופת השואה.

## הערות שוליים

קטגוריה:ישראל: גלריות לאמנות
קטגוריה:לוחמי הגטאות
ויליאם האסלדן אלרב

**ויליאם האסלדן אלרב** (באנגלית: **William Haselden Ellerbe**; ) היה פוליטיקאי אמריקאי מקרוליינה הדרומית, איש המפלגה הדמוקרטית, שכיהן כחשב הכללי ה-24 של קרוליינה הדרומית בשנים 1890–1894, וכמושל קרוליינה הדרומית ה-86 מ-1897 ועד מותו.
## ראשית חייו
ויליאם האסלדן אלרב נולד במריון  שבקרוליינה הדרומית, כבנם של ויליאם ס. אלרב ושל שרה א. (לבית הסלדן) אלרב. הוא גדל באזור פי די  שבצפון מזרח המדינה ולמד בקולג' וופורד  ובאוניברסיטת ואנדרבילט. לאחר מכן הוא שב למריון, נשא לאישה את הנרייטה רוג'רס, ועסק במיזמים חקלאיים.

## קריירה פוליטית
הקריירה הפוליטית של אלרב החלה כאשר הוא נבחר ב-1890 לתפקיד החשב הכללי של קרוליינה הדרומית, תפקיד בו הוא שימש עד 1894. בבחירות המקדימות של המפלגה הדמוקרטית למשרת מושל קרוליינה הדרומית ב-1896 הוא נבחר, ולאחר מכן המשיך וזכה בבחירות הכלליות. ב-1898 הוא ביקש להיבחר לתקופת כהונה שנייה, ונבחר לאחר שלא ניצבו מולו יריבים בבחירות.

במהלך תקופת כהונתו של אלרב כמושל הוקמו מחוזות במברג, צ'רוקי, דורצ'סטר וגרינווד, וכל חברות הרכבות שפעלו בקרוליינה הדרומית נדרשו להקצות קרונות נפרדים לשחורים וללבנים. גויסו שני רגימנטים, גדוד רגלים עצמאי ויחידת מילואים של הצי לשירות במלחמת ארצות הברית-ספרד.

## חיים אישיים
ב-1887 נשא אלרב לאישה את הנרייטה רוג'רס, ולשניים נולדו חמישה בנים ובת אחת.

ויליאם האסלדן אלרב נפטר בסלרס שבמחוז מריון ב-2 ביוני 1899, בעת כהונתו כמושל. הוא נטמן בבית הקברות הסלדן שבמחוז דילון.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1425.


## קישורים חיצוניים

* ויליאם האסלדן אלרב באתר אגודת המושלים הלאומית 
* ויליאם האסלדן אלרב באתר The Political Graveyard 
* 

קטגוריה:מושלי קרוליינה הדרומית
קטגוריה:מושלי מדינות ארצות הברית מהמפלגה הדמוקרטית
קטגוריה:בוגרי אוניברסיטת ואנדרבילט
קטגוריה:אמריקאים שנולדו ב-1862
קטגוריה:אמריקאים שנפטרו ב-1899
תמצית החדשות

ממוזער|סמליל
**תמצית החדשות** מבית ארגון **לוקחים אחריות** הוא גוף תקשורת ישראלי ללא מטרות רווח המספק עדכוני חדשות יומיים מתומצתים וממוקדים, ופועל במסגרת אפליקציית המסרים וואטסאפ. המיזם הוקם בשנת 2021 במטרה לאפשר צריכת מידע אקטואלי באופן ממוקד, תוך צמצום תופעות של צריכת חדשות אובססיבית, חרדה ועומס מידע. נכון לשנת 2026, כ-70,000 קוראים משתמשים בשירותי המיזם באופן קבוע והוא פועל בשלוש שפות.

## היסטוריה והקמה
המיזם הוקם על ידי יאיר אנקור וסער חלק מארגון לוקחים אחריות - משנים מציאות ברשת. הרעיון למיזם נולד מתוך זיהוי הצורך האישי והציבורי בכלי תקשורת שיספק את עיקרי החדשות מבלי לשאוב את הקורא לשהות ממושכת מול מסך.

לאחר חיפוש אחר פלטפורמות קיימות המספקות מענה לצריכת חדשות מתומצתת וללא תוצאות מספקות, הוחלט להקים פיילוט עצמאי. הפיילוט החל כקבוצת וואטסאפ בודדת שהתמלאה בתוך שעות ספורות ומהר מאוד נפתחו קבוצות נוספות ובהם אלפי קוראים. עד לסתיו 2023, המיזם פעל בסדר גודל של כ-9,000 עד 10,000 קוראים קבועים, ותופעל על ידי צוות מתנדבים מצומצם.

### התרחבות בעקבות מלחמת חרבות ברזל
עם פרוץ מלחמת חרבות ברזל באוקטובר 2023, חווה המיזם צמיחה מהירה. הגידול נבע בראש ובראשונה מהצורך של הציבור להתעדכן בהתפתחויות המלחמה באופן ענייני ומדוד, מבלי להישאב למעגל הדיווחים הבלתי פוסק ושידורי הגל הפתוח של ערוצי התקשורת המסורתיים. בנוסף לכך, הפורמט התמציתי אפשר לקוראים לקבל מידע חדשותי תוך הימנעות מחשיפה לסרטונים קשים, תמונות גרפיות מזעזעות ושמועות לא מבוססות שהופצו תדיר בערוצי התקשורת וברשתות החברתיות.

## פעילות ומודל
מודל הפעילות של "תמצית החדשות" מבוסס על סיכום ועריכת ידיעות חדשותיות ממגוון מקורות, והגשתן בפורמט קצר וקריא 3 פעמים ביום. הפלטפורמה דרכה מופץ התוכן היא אפליקציית וואטסאפ, באמצעות מערך של עשרות קהילות וקבוצות שקטות.

בנוסף למהדורות הטקסטואליות, המיזם מפיק **מהדורת שמע (אודיו)** יומית, המוגשת ברוב קהילות המיזם ומאפשרת למנויים להאזין לעיקרי החדשות בפורמט קולי.

### מימון
פעילות **תמצית החדשות** ממומנת באמצעות שילוב של פרסומות בתדירות נמוכה המופצות בחלק מקהילות המיזם, וכן באמצעות תרומות מצד קהל הקוראים. בנוסף לכך, חלק מפעילות המיזם נשען על מערך של מתנדבים.

### פעילות בינלאומית
בעקבות הדרישה למידע אמין ותמציתי אודות הנעשה בישראל מצד קהילות ברחבי העולם, התרחב המיזם לפעילות בשפות נוספות, המופעלת ברובה על ידי מערך מתנדבים:
* **[[אנגלית]]:** מהדורה בשם "Israel News Highlights".
* **[[צרפתית]]:** מהדורה בשם "News Israël - L'essentiel".

## קישורים חיצוניים
* 
* 
* ראיון על מיזם "תמצית החדשות" בערוץ 14, נובמבר 2023
* 

## הערות שוליים

קטגוריה:כלי תקשורת הנתמכים בידי הציבור
מילס בנג'מין מקסוויני

**מילס בנג'מין מקסוויני** (באנגלית: **Miles Benjamin McSweeney**; ) היה פוליטיקאי אמריקאי מקרוליינה הדרומית, איש המפלגה הדמוקרטית, שכיהן כחבר בית הנבחרים של קרוליינה הדרומית בשנים 1894–1897, לאחר מכן כסגן מושל המדינה, ומתוקף תפקידו זה, כשנפטר המושל ויליאם האסלדן אלרב בעת כהונתו ב-1899, הושבע מקסוויני כמושל קרוליינה הדרומית ה-87, כיהן עד תום תקופת כהונתו המתוכננת של אלרב, ב-1900 נבחר בזכות עצמו, וכיהן עד 1903.
## ראשית חייו
מילס בנג'מין מקסוויני נולד בצ'ארלסטון שבקרוליינה הדרומית, כבנם של מילס מקסוויני ושל מרי פאור מקסוויני. אביו נפטר כשהיה בן שנה. בגיל צעיר החל מקסוויני לעבוד בחלוקת עיתונים וכפקיד בחנות ספרים כדי לסייע בפרנסת המשפחה. הוא היה מזכיר האיגוד הטיפוגרפי של קולומביה.

מקסוויני למד בבית ספר ערב וקיבל מהאיגוד הטיפוגרפי של צ'ארלסטון מלגה כדי ללמוד באוניברסיטת וושינגטון ולי  שבלקסינגטון, וירג'יניה, אך בהמשך פרש מלימודיו עקב מחסור כספי.

מקסוויני שירת במיליציה של קרוליינה הדרומית בדרגת מייג'ור, ובהמשך קודם לדרגת לוטננט קולונל. ב-1877, בגיל 22, הוא החל להוציא לאור את העיתון Ninety-Six Guardian, ושנתיים לאחר מכן עבר להאמפטון , שם הוא הוציא את העיתון Hampton County Guardian.

## קריירה פוליטית
ב-1894 נבחר מקסוויני לבית הנבחרים של קרוליינה הדרומית, ובמקביל היה יושב ראש המפלגה הדמוקרטית במחוז האמפטון. ב-1896 הוא נבחר כסגן מושל המדינה. ב-2 ביוני 1899 נפטר בעת כהונתו המושל ויליאם האסלדן אלרב, ומתוקף תפקידו הושבע מקסוויני כמושל קרוליינה הדרומית ה-87.

כתומך של בית הממכר למשקאות אלכוהוליים של קרוליינה הדרומית , ובגיבויו של הסנאטור והמושל לשעבר בנג'מין טילמן, נבחר מקסוויני לתקופת כהונתו השנייה כמושל ב-1900. עם זאת, רבים בהאמפטון תמכו בחוק היובש, ועיתונו של מקסוויני, איבד הכנסות מפרסום וממינויים בשל תמיכתו של מקסוויני בממכר האלכוהול. בתקופות כהונתו נפתחה התערוכה הבין-מדינתית ושל הודו המערבית, שנועדה לקדם את מעמדה של צ'ארלסטון כעיר נמל מרכזית. תקופת כהונתו גם עמדה בסימן המינוי השנוי במחלוקת של ויליאם ד. קראם, אפרו-אמריקאי לתפקיד מנהל הדואר של צ'ארלסטון.
## שנותיו האחרונות
לאחר סיום כהונתו כמושל ב-1903, שב מקסוויני להאמפטון, והמשיך לערוך את עיתונו.

מילס בנג'מין מקסוויני נפטר בסנטוריום מאונט הופ שבבולטימור ב-29 בספטמבר 1909. הוא נטמן בבית הקברות של האמפטון.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1426.


## קישורים חיצוניים

* מילס בנג'מין מקסוויני באתר אגודת המושלים הלאומית 
* מילס בנג'מין מקסוויני באתר The Political Graveyard 
* 

קטגוריה:אמריקאים ילידי קרוליינה הדרומית
קטגוריה:מושלי קרוליינה הדרומית
קטגוריה:מושלי מדינות ארצות הברית מהמפלגה הדמוקרטית
קטגוריה:סגני מושלי קרוליינה הדרומית
קטגוריה:חברי האספה הכללית של קרוליינה הדרומית
קטגוריה:בוגרי אוניברסיטת וושינגטון ולי
קטגוריה:עורכי עיתונים אמריקאים
קטגוריה:אמריקאים שנולדו ב-1855
קטגוריה:אמריקאים שנפטרו ב-1909
פוליטיקה (דו-ירחון)

**פוליטיקה** היה דו-ירחון של התנועה לזכויות האזרח ולשלום (מפלגת רצ), שיצא לאור מיוני 1985 עד נובמבר 1993.

כתב העת הכיל מאמרי דעה בנושאים פוליטיים ישראליים. כל גיליון הוקדש ברובו לנושא מסוים. בגיליון הראשון, למשל, שיצא לאור במלאת שלוש שנים לפרוץ מלחמת לבנון הראשונה, פורסמו מאמרים רבים בגנותה של מלחמה זו ומוביליה. בגיליון האחרון, מנובמבר 1993, פורסמה רשימת הנושאים של 50 הגיליונות.

עורכי הגיליונות הראשונים של כתב העת היו עדית זרטל ויוסי שריד, בהמשך מונה גדעון סאמט לעורך, ואחריו רוביק רוזנטל. עם הכותבים בכתב העת נמנו פעילי מפלגת רצ, בהם שולמית אלוני, יוסי שריד ודדי צוקר, פרופסורים, בהם אסא כשר, זאב שטרנהל, עדי אופיר, אלי בר-נביא וחנן חבר, פובליציסטים, בהם יגאל סרנה, בן-דרור ימיני וירון לונדון, ועוד. 

## קישורים חיצוניים
* פוליטיקה באתר עיתונות יהודית היסטורית - גרסה בת חיפוש בכל גיליונות כתב העת

## הערות שוליים

קטגוריה:ישראל: כתבי עת
קטגוריה:מרצ
רילמי

**רילמי** (שם מסחרי: **realme**, בסינית: **真我**) הוא תאגיד רב-לאומי סיני המייצר מכשירי אלקטרוניקה ביתית. המשרדים של החברה שוכנים בערים שנג'ן וגואנגדונג. החברה הוקמה על ידי לי בינגז'ונג (הידוע בשם סקיי לי) ומדהב שטה ב-4 במאי 2018. מדהב היה הנשיא לשעבר של חברת האלקטרוניקה אופו. ב-2021, Realme הובילה בשוק המכשירים התומכים בתקן 5G. כ-4,100 אנשים עובדים בחברה נכון ל-2025.

ביוני 2020, כמות המשתמשים של רילמי הגיע ל-35 מיליון. רילמי היה המותג השביעי בגודלו בעולם בשוק הטלפונים נכון לתחילת 2020. נכון ל-2024, החברה פועלת באסיה, אירופה, רוסיה, אוסטרליה ומצרים. ב-7 בינואר 2026 הפכה לחברה בת של אופו.

## היסטוריה
חברת רילמי הוקמה ב-4 במאי 2018 לפני כן הייתה שייכת לחברת אופו, שהיא בעצמה חברה בת של הקונגלומרט הסיני הרב-לאומי BBK אלקטרוניקה. באותו החודש, החברה הוציאה את הסמארטפון הראשון שלה, רילמי 1.

ב-30 ביוני 2018, סקיי לי, מייסד החברה, הכריז כי הוא מתפטר מאופו והופך את רילמי לחברה עצמאית בחסות Weibo.

ביולי 2019, רילמי נכנסה לשוק סין, דרום אסיה, דרום מזרח אסיה ואירופה, ובאוגוסט 2019 היא הגיעה לכ-10 מיליון משתמשים.

ב-7 באפריל 2023, חברת BBK אלקטרוניקה קרסה וחברותיה (Oppo, Vivo, iQOO, OnePlus, Realme) התפצלו לחברות שונות. ב-7 בינואר 2026, רילמי הודיעה כי היא הופכת לתת-חברה תחת אופו, וזאת על מנת לצמצם הוצאות ומשאבים.

## מוצרים ידועים

### רילמי 7

רילמי 7 הוא טלפון חכם מבוסס אנדרואיד, המיוצר על ידי חברת רילמי. המכשיר הוכרז ב-10 בספטמבר 2020. רילמי משווקת את המכשיר עם זכוכית העמידה מפני התנפצויות.

### רילמי C3

רילמי C3 הוא טלפון חכם מבוסס אנדרואיד, המיוצר על ידי חברת רילמי. המכשיר הוכרז בהודו ב-6 בפברואר 2020, וב-19 בפברואר 2020 בשאר העולם.

## קישורים חיצוניים

## הערות שוליים

קטגוריה:חברות אלקטרוניקה סיניות
קטגוריה:יצרני טלפונים חכמים
קטגוריה:חברות שהוקמו בשנות ה-2010
קטגוריה:חברות טכנולוגיה סיניות